नेता यादवले फोरमको अग्रसरतामा देशमा संघीयता आएको र संघीयता कार्यान्वयनमा आइसकेपछि अब समृद्धिको बाटोतर्फको यात्रा तय गर्नुपर्नेमा जोड दिए। स्थानीय तहले इमानदारीपूर्वक काम गरेमा समृद्धि प्राप्त हुने स्पष्ट पार्दै अधिकारको मात्र कुरा गरेर नहुने तर प्राप्त अधिकारलाई अझ बलियो बनाउँदै कर्तव्यको पालन गर्नुपर्ने समेत बताए। प्राप्त अधिकारको संरक्षण र उपयोग गर्दै थप अधिकार प्राप्तिको लागि प्रयास गर्ने आफूहरुको नीति अनुरुप पार्टी संचालन भएको यादवको भनाई छ।
